ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሰሜን ኮርያ፡ `ሓቀኛ ዕድል` ንስምምዕ ምጥፋእ ኑክሌር 30 ሚያዝያ 2018 ምንጪ ስእሊ, DigitalGlobe መግለጺ ስእሊ, ኣብ ሰሜን ኮርያ ዝርከብ ናቑጣ መፈተኒ ኑክሌር ፑንግየ-ሪ ሚኒስተር ጉዳያት ወጻኢ ኣሜሪካ ማይክ ፖምፐዮ ፕረሲደንት ዶናልድ ትራምፕን መራሒ ሰሜን ኮርያ ኪም ጆንግ ኡን ኣብ ዝራኸብሉ እዋን ስምምዕ ንምግባር `ሓቀኛ ዕድል` ኣሎ ኢሉ። ሰሜን ኮርያ ኑክሌራዊ ኣጽዋራ ንምጥፋእ ሓደ `ዘይምለስ` ስጉምቲ ክትወስድ ኣለዋ ኢሉ ንሱ ምስ ኤ ቢ ሲ ኒውስ ኣብ ዝገበሮ ቃለ-መሕትት። ፖምፐዮ ኣብ ፈለማ ናይዚ ወርሒ ከም ሓላፊ ናይ ሲ ኣይ ኤ (ትካል ስለያ ኣሜሪካ) ምስ ሚስተር ኪም ብምስጢር ተራኺቡ ነይሩ፡ እቲ ዝርዝራት ናይ ርክቦም ግን ድሒሩ`ዩ ወጺኡ። ፕረሲደንት ትራምፕ ንሓውሲ-ደሴት ኮርያ ኑክሌር ኣልቦ ንምግባር ምስ መራሒ ሰሜን ኮርያ ኣብ ዝመጽእ ወርሒ ክራኸብ ትጽቢት ይግበረሉ። ሚስተር ፖምፐዮ ኣብ ዘረብኡ፡ ንሰሜን ኮርያ ኑክሌር ኣልቦ ንምግባር ክጻረ ዝኽእል መስርሕ ኣልዒሉ ክዝትይ ከምዘለዎ ፕረሲደንት ትራምፕ ኣነጺሩ ከምዝነገሮ ሓቢሩ። ብዛዕባ`ቶም ብሰሜን ኮርያ ተታሒዞም ዘለዉ ኣሜሪካውያን`ውን ዘትዩ። ሓድሽ ኣማኻራ ኣብ ጉዳያት ጸጥታ ኣሜሪካ ጆን ቦልተን ብወገኑ እቲ ምስ ሊቢያ ዝተገብረ ኣዕነውቲ ኣጽዋራታ ናይ ምጥፋእ ስምምዕ ምስ ሰሜን ኮርያ ኣብ ዝግበር ስምምዕ ከም መርኣያ ክትጥቀመሉ ከምዝክኣል ንፎክስ ኒውስ ሓቢሩ። መራሒ ሊቢያ ነበር ሙዓመር ቓዛፊ ብኣምሳያ ምልዓል ኣብ ልዕሊ ሃገሩ ዝተነብረ ማዕቀብ፡ መደብ ምስራሕ ኣዕነውቲ ኣጽዋራቱ ከዕኑ ኣብ 2003 ምስ ሓያላን ሃገራት ምዕራብ ተሰማሚዑ ነይሩ። `ርኡያት ዝኾኑ ፍልልያት ኣለዉ። እቲ ናይ ሊቢያ መደብ ኣዝዩ ንእሽቶ`ዩ ነይሩ፡ እንተኾነ ግን እቲ ዝገበርናዮ ውዕል ብመሰረቱ ንሱ`ዩ ነይሩ` ኢሉ ቦልተን። ኣብ ባይታ እንታይ`ዩ ዝኸውን ዘሎ?
